CELEX: 32007R0184
Language: hr
Date: 2007-02-20 00:00:00
Title: Uredba Komisije (EZ) br. 184/2007 od 20. veljače 2007. o odobravanju za korištenje kalijevog diformata (Formi LHS) kao dodatka hrani za životinje  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               256
            
         32007R0184
   
               L 063/1
            
            
               SLUŽBENI LIST EUROPSKE UNIJE
            
            
               20.02.2007.
            
         
      UREDBA KOMISIJE (EZ) br. 184/2007
   od 20. veljače 2007.
   o odobravanju za korištenje kalijevog diformata (Formi LHS) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobrenja dodataka hrani za životinje za korištenje u hranidbi životinja, te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka utvrđen u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na odobrenje pripravka kalijevog diformata (Formi LHS) kao dodatka hrani za životinje za prasad (odbijenu) i svinje za tov i uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Analitička metoda navedena u zahtjevu za izdavanje odobrenja u skladu s člankom 7. stavkom 3. točkom (c) Uredbe (EZ) br. 1831/2003 odnosi se na utvrđivanje aktivne tvari dodatka hrani za životinje. Analitička metoda iz Priloga ovoj Uredbi stoga se ne smatra analitičkom metodom Zajednice u smislu članka 11. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (2).
            
         
               (5)
            
            
               Europska agencija za sigurnost hrane (Agencija) zaključila je u svojemu mišljenju od 14. veljače 2006. (3) da je sigurnost ovog dodatka hrani za životinje za potrošača, korisnika i okoliš već utvrđena i da se predloženim korištenjem ona neće promijeniti. Nadalje je zaključila kako korištenje pripravka nema štetni učinak na ovu kategoriju životinja i da se korištenjem toga pripravka mogu unaprijediti zootehnički parametri (prosječno dnevno povećanje mase, omjer hrane za životinje i povećanja mase) za prasad (odbijenu) i svinje za tov. Smatra da je plan praćenja nakon stavljanja na tržište, koji je dostavio podnositelj zahtjeva, primjeren. U mišljenju Agencija preporuča odgovarajuće mjere za sigurnost korisnika. Tim je mišljenjem također potvrđeno izvješće o metodi analize dodatka hrani za životinje, koje je izradio referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena je toga pripravka pokazala da su uvjeti za izdavanje odobrenja iz članka 5. Uredbe (EZ) br. 1831/2003 ispunjeni. U skladu s time treba odobriti korištenje toga pripravka, kako je utvrđeno u Prilogu ovoj Uredbi.
            
         
               (7)
            
            
               Stoga je potrebno brisati članak 1. Uredbe Komisije (EZ) br. 1810/2005 od 4. studenoga 2005. o novom odobrenju dodatka hrani za životinje na 10 godina, trajnom odobrenju određenih dodataka hrane za životinje i privremenom odobrenju uporabe nekih dodataka u novim područjima a koji su već odobreni za uporabu u hrani za životinje (4), kojim je odobreno to korištenje u skladu s prijelaznim odredbama iz Uredbe (EZ) br. 1831/2003.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak iz Priloga, koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci”, odobrava se kao dodatak hrani za životinje u hranidbi životinja pod uvjetima utvrđenim u tome Prilogu.
   Članak 2.
   Članak 1. Uredbe (EZ) br. 1810/2005 briše se.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. veljače 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 165, 30.4.2004., str. 1., ispravljeno u SL L 191, 28.5.2004., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   
      (3)  Mišljenje Znanstvenog odbora za dodatke i proizvode ili tvari koji se upotrebljavaju u hrani za životinje o sigurnosti i djelotvornosti proizvoda „Formi LHS” kao dodatka hrani za životinje za odbijenu prasad i svinje za tov u skladu s Uredbom (EZ) br. 1831/2003. Doneseno 14. veljače 2006. The EFSA Journal (2006.) 325, str. 1.-16.
   
      (4)  SL L 291, 5.11.2005., str. 8.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: Ostali zootehnički dodaci (unaprjeđenje proizvodnih parametara: povećanja mase ili omjera hrane za životinje i povećanja mase)
               
            
         
               4d800
            
            
               BASF Aktiengesellschaft
            
            
               Kalijev diformat
               (Formi LHS)
            
            
               
                  Sastav dodatka hrani za životinje
               
               Kalijev diformat: najmanje 98 %
               Silikat: najviše 1,5 %
               Voda: najviše 0,5 %
               
                  Aktivna tvar
               
               Kalijev diformat, čvrsti: CAS br. 20642-05-1
               
                  Analitička metoda
                   (1)
               
               Ionska kromatografija s detekcijom vodljivosti
            
            
               Prasad (odbijena)
            
            
                
            
            
               6 000
            
            
               18 000
            
            
               Za korištenje do približno 35 kg.
               Mješavina različitih izvora kalijevog diformata ne smije prijeći najveću dopuštenu količinu u potpunoj krmnoj smjesi od 18 000 mg/kg potpune krmne smjese.
               Dodatak hrani za životinje se ugrađuje u krmne smjese u obliku premiksa.
               Proizvod može uzrokovati ozbiljne ozljede očiju. Potrebno je usvojiti mjere za zaštitu radnika.
            
            
               21.3.2017.
            
         
               Svinje za tov
            
            
                
            
            
               6 000
            
            
               12 000
            
            
               Mješavina različitih izvora kalijevog diformata ne smije prijeći najveću dopuštenu količinu u potpunoj krmnoj smjesi od 12 000 mg u potpunoj krmnoj smjesi.
               Dodatak hrani za životinje se ugrađuje u krmne smjese u obliku premiksa.
               Proizvod može uzrokovati ozbiljne ozljede očiju. Potrebno je usvojiti mjere za zaštitu radnika.
            
            
               21.3.2017.
            
         
      (1)  Pojedinosti o analitičkim metodama dostupne su na sljedećoj adresi referentnoga laboratorija Zajednice: www.irmm.jrc.be/html/crlfaa/